Давлат тиббий суғуртаси жамғармаси методология бўлими томонидан 
2025 йил 11 – 15 август  кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. Соғлиқни сақлаш вазирлиги, Давлат ахборот тизимларини яратиш 
ва қўллаб қувватлаш бўйича ягона интегратор “UZINFOCOM” га  “Шифохонадан чиқарилган беморнинг  статистик картаси” 066-х/шаклини янгилаш ҳамда Жамғарма тасарруфидаги “MedExpress” электрон ахборот таҳлил тизимига интеграция қилган ҳолда маълумотларни узлуксиз етказилиши бўйича кўрсатма бериши юзасидан хат тақдим қилинди.
3. Жорий йилнинг 12 август куни GIZ томонидан ташкиллаштирилган "Соғлиқни сақлашни барқарор молиялаштириш учун бизнес-режалаштириш" бўйича ташкил этилган онлайн учрашувда иштирок этилди.
4. Халқаро эксперт Мирча Буга билан КХГ кенгайтириш масаласини муҳокама қилинди.
5. Жорий йил 13 август куни соғлиқни сақлаш тизимида рақамлаштириш муаммоларини муҳокама қилиш бўйича ташкиллаштирилган лойиҳа офиси билан онлайн учрашувда иштирок этилди.
6. Давлат тиббий суғуртаси жамғармасида Ўзбекистон Республикаси Ҳисоб палатаси томонидан ўтказилган молиявий ва самарадорлик аудити натижасида аниқланган хато-камчиликларини бартараф этиш бўйича чора-тадбирлар режасига биноан тегишли пунктлари асосида олиб борилган тадбирлар ижроси бўйича ҳисобот тайёрланди.
7. PR-хизмати томонидан ижтимоий тармоқлар учун тайёрланган матнлар таҳрирланди.
8. D-MED “Электрон поликлиника ва стационар” ахборот тизими 
ва Жамғарма томонидан замонавий молиялаштириш механизмларини жорий этишда, электрон дастурлар интеграцияси ҳамда ахборот алмашинувини йўлга қўйиш мақсадида “Бириктирилган аҳоли”, “ЛИС” ҳамда “066 ҳ/ш” иловалар устида ҳамкорликда иш олиб борилмоқда. ССВ, УЗИНФОКОМ, DMED ҳамда Жамғарма раҳбарияти иштирокида зум учрашув ташкиллаштирилди. Бажариладиган ишлар рўйхати ва муддатлар бўйича  келишув қабул қилинди.
9. Соғлиқни сақлаш электрон ахборот тизими DMED платформаси ЛИС тизими программист ва техник ходимлари билан ҳамкорликда “Лаборатор таҳлиллар сон кўрсатгичлари” жадвали ишлаб чиқилмоқда. Ҳафта давомида ZOOM учрашувлар ташкиллаштирилди ва Жамғарма номидан таклиф 
ва эътирозлар киритилди. 
10. 2025 йил 11-15 август кунлари аҳоли ва тиббиёт ходимлари билан давлат тиббий суғуртаси тизими бўйича семинарлар ўтказиш ҳамда Соғлиқни сақлаш вазирлигининг 2025 йил 14 мартдаги “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида”ги 67а-сонли буйруғига мувофиқ мониторинг ўтказиш мақсадида Навоий вилоятига хизмат сафари амалга оширилди.
11. “Тиббиёт муассасасининг фаолиятини баҳолаш тизими ва асосий самарадорлиги кўрсаткичлари” ҳужжат ишлаб чиқилди ва ижро этувчи директор ўринбосарига юборилди.
12. “Давлат тиббий суғуртаси тўғрисида Қонун” лойиҳаси ишлаб чиқиш жараёни давом этмоқда.
13. 05.09.2024 йилнинг ПҚ-311-сонли қарорининг 6 банди “е” кичик бандида кўрсатилган вазифани бажариш бўйича амалга оширилган ишлар тўғрисида маълумот тайёрланди ва умумий бўлимга тақдим этилди.
14. Жорий йилнинг 15 август куни GIZ томонидан ташкиллаштирилган учрашувда иштирок этилди. Мазкур учрашувда амалга оширилган ишлар муҳокама қилинди ҳамда мўлжалланган режалар белгилаб олинди. 
15. Стационар хизматларини ҳисоблашнинг янги усули бўйича ишлаб чиқилган жадвал рус тилига таржима қилинди ва ЖССТ экспертига кўриб чиқиш ва изоҳ бериш учун юборилди.
16. Соғлиқни сақлаш вазирлиги томонидан ишлаб чиқилган "Даволаш-профилактика муассасаларида стационар тартибда даволанаётган беморнинг тиббий картасини юритиш тартиби тўғрисида НИЗОМ" ҳужжати лойиҳаси кўриб чиқилди, тегишли ўзгартиришлар киритилди ва Соғлиқни сақлаш вазирлигига юборилди.

